PMIndiaData/PMIndiaSum huggingface dataset:
મંત્રીમંડળે બાહ્ય અંતરિક્ષનાં શાંતિપૂર્ણ ઉપયોગ માટે ભારત અને તાજીકિસ્તાન વચ્ચેનાં સમજૂતી કરાર (એમઓયુ)ને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં બાહ્ય અંતરિક્ષનાં શાંતિપૂર્ણ ઉપયોગ માટે ભારત અને તાજીકિસ્તાન વચ્ચે સમજૂતી કરારની જાણકારી આપવામાં આવી હતી. આ એમઓયુ પર 8 ઓક્ટોબર, 2018નાં રોજ દૂશાનબેમાં હસ્તાક્ષર થયા હતા. મુખ્ય વિશેષતાઓ: • આ સમજૂતી કરાર પૃથ્વીથી દૂર સંવેદનશીલ, સેટેલાઇટ સંચાર, સેટેલાઇટ આધારિત નેવિગેશન, અંતરિક્ષ વિજ્ઞાન તથા ગ્રહોની શોધ, અંતરિક્ષ વિજ્ઞાન અને અંતરિક્ષ વ્યવસ્થાઓ અને ગ્રાઉન્ડ સિસ્ટમ, અંતરિક્ષ ટેકનોલોજી એપ્લિકેશન સહિત અંતરિક્ષ વિજ્ઞાન ટેકનોલોજી અને ઉપયોગિતાઓમાં સહયોગની સંભાવનાઓમાં મદદરૂપ થશે. • આ સમજૂતીથી એક સંયુક્ત કાર્યસમૂહ બનશે, જે આ એમઓયુને લાગુ કરવાની સમયમર્યાદા અને ઉપાયો સહિત એક કાર્યયોજના તૈયાર કરશે. કાર્યસમૂહમાં ડીઓએસ/ઇસરો અને તાજીકિસ્તાન ગણરાજ્યની જમીન વ્યવસ્થાપન અને જિયોડેન્સી સ્ટેટ કમિટીનાં સભ્ય સામેલ હશે. મુખ્ય અસર: આ સમજૂતી કરાર સહયોગને મજબૂત બનાવશે અને દૂર સંવેદનશીલ, સેટેલાઇટ સંચાર, સેટેલાઇટ નેવિગેશન, અંતરિક્ષ વિજ્ઞાન અને બાહ્ય અંતરિક્ષની શોધનાં ક્ષેત્રમાં નવી શોધ પ્રવૃત્તિઓ અને એપ્લિકેશન સંભાવનાઓને વેગ આપશે. લાભ: આ સમજૂતીથી માનવતાનાં લાભ માટે અંતરિક્ષ ટેકનોલોજી એપ્લિકેશનનાં ક્ષેત્રમાં સંયુક્ત કામગીરીઓ વધશે. આ સમજૂતીથી સંયુક્ત કાર્યસમૂહ બનશે, જે સમજૂતીની જોગવાઈઓને લાગુ કરવાની સમયમર્યાદા અને ઉપાયોસહિત કાર્યયોજના તૈયાર કરશે. પૃષ્ઠભૂમિઃ તાજીકિસ્તાન સાથે અંતરિક્ષ ટેકનોલોજીમાં સહકાર સ્થાપિત કરવાની સંભવિતતાઓ માટેની દરખાસ્તની સમીક્ષા પર તાજીકિસ્તાન જમીન સંસાધનોનાં વ્યવસ્થાપન/કૃષિ સંસાધનોનાં વ્યવસ્થાપન અને ડિઝાસ્ટર મેનેજમેન્ટ સપોર્ટ પરનાં એનાં અધિકારીઓ માટે તાલીમ કાર્યક્રમને કસ્ટમાઇઝ કરવાનો લાભ લેવામાં રસ દાખવ્યો છે. ઇસરોની ઇન્ડિયન ઇન્સ્ટિટ્યૂટ ઓફ રિમોટ સેન્સિંગ (એમઆરએસ)એ વિદેશ મંત્રાલયનાં આઇટીઇસી પ્રોગ્રામ અંતર્ગત જુલાઈથી ડિસેમ્બર, 2017 દરમિયાન તાજીકિસ્તાનમાંથી 60 અધિકારીઓ (ત્રણ બેચ) માટે ટૂંક ગાળાનાં તાલીમ અભ્યાસક્રમો પ્રસ્તુત કરે છે. દરમિયાન ભારતમાં તાજીકિસ્તાનનાં રાજદૂત અને સંયુક્ત સચિવ (યુરેશિયા), વિદેશ મંત્રાલયે તાજિકસ્તાન સાથે અંતરિક્ષમાં સાથસહકાર પર સમજૂતીકરારને ઔપચારિક બનાવવાનું સૂચન કર્યું છે અને નવેમ્બર, 2016માં તાજીકિસ્તાનમાં અમારાં મિશન સાથે અંતરિક્ષ ક્ષેત્રમાં સાથસહકાર સ્થાપિત કરવા એમઓયુનો મુસદ્દો વહેંચ્યો હતો. થોડાં ફેરફારો પછી બંને પક્ષો આંતરસરકારી એમઓયુનાં પારસ્પરિક સંમતિનાં વર્ઝન પર પહોંચ્યાં હતાં અને એનાં પર હસ્તાક્ષર થયા હતા તેમજ ભારતનાં રાષ્ટ્રપતિની તાજીકિસ્તાનની સત્તાવાર મુલાકાત દરમિયાન એનું આદાન-પ્રદાન થયું હતું.
પીએમએ ઉત્તરપૂર્વમાં રેલ કનેક્ટિવિટી અને ઈન્ફ્રાસ્ટ્રક્ચરને મજબૂત કરવા અંગે પ્રશંસા કરી

પ્રધાનમંત્રી શ્રી નરેન્દ્ર મોદીએ ભારતના રાષ્ટ્રપતિ શ્રીમતી દ્રૌપદી મુર્મુ આજે ગુવાહાટીથી મેંદીપથર – ગુવાહાટી – શોખુવી સ્પેશિયલને ફ્લેગ ઓફ કરાવશે તેના માટે ખુશી વ્યક્ત કરી છે.. ભારતીય રેલ્વેના ટ્વીટનો જવાબ આપતા પ્રધાનમંત્રી શ્રીએ ટ્વીટ કર્યું: “છેલ્લા 8 વર્ષોમાં ઉત્તરપૂર્વમાં કનેક્ટિવિટી વધુ ગાઢ બનાવવાના સતત પ્રયાસો જોવા મળ્યા છે. આ ખાસ કરીને પ્રદેશના યુવાનોને મદદ કરશે.”
પ્રધાનમંત્રી શ્રીએ સ્વાહિદ દિવસ પર આસામ ચળવળમાં ભાગ લેનારા તમામ લોકોની પરાક્રમી હિંમતને યાદ કરી

પ્રધાનમંત્રી શ્રી નરેન્દ્ર મોદીએ સ્વાહિદ દિવસ પર આસામ ચળવળમાં ભાગ લેનારા તમામ લોકોની પરાક્રમી હિંમતને યાદ કરી છે. એક ટ્વીટમાં, પ્રધાનમંત્રીએ કહ્યું; “આસામ ચળવળનું આપણા ઈતિહાસમાં એક વિશેષ સ્થાન છે. આજે, સ્વાહિદ દિવસ પર, હું આ ચળવળમાં ભાગ લેનારા તમામ લોકોની પરાક્રમી હિંમતને યાદ કરું છું. આસામની વિશિષ્ટ સંસ્કૃતિને જાળવવામાં તેમના યોગદાનને અમે ક્યારેય ભૂલીશું નહીં.”
કેબિનેટે ભારત અને રશિયા વચ્ચે યુવાનોને લગતી બાબતોમાં સહકાર માટેના એમઓયુને મંજૂરી આપી

ભારત અને રશિયા વચ્ચે યુવાનોને લગતી બાબતોના ક્ષેત્રે પરસ્પર આદાન-પ્રદાનના કાર્યક્રમો, બંને દેશો વચ્ચે વ્યક્તિથી વ્યક્તિ સાથેના સંપર્કો સ્થાપીને તેમજ મૈત્રીપૂર્ણ સંબંધો વધુ મજબૂત બનાવીને યુવાનો વચ્ચે વિચારો, મૂલ્યો અને સંસ્કૃતિના આદાન – પ્રદાનને પ્રોત્સાહન આપશે. આદાન-પ્રદાનના કાર્યક્રમોમાં ભાગીદારી માટે પસંદગી વૈકલ્પિક અને પારદર્શક રીતે કરવામાં આવશે તેમજ એમઓયુ હેઠળના કાર્યક્રમોના પરિણામો જાહેર અન્વેક્ષણ માટે ખુલ્લા મૂકાશે. આદાન-પ્રદાનના કાર્યક્રમો, યુવાનોમાં આંતરરાષ્ટ્રીય અભિગમ વિકસાવવામાં મદદગાર બનશે તેમજ યુવાનોને લગતી બાબતોના ક્ષેત્રે તેમના જ્ઞાન અને તજજ્ઞતા વધારવામાં પણ સહાયક બનશે.
પ્રધાનમંત્રી શ્રી નરેન્દ્ર મોદીએ એનએસએસ (એપ્રિલ 01, 2016)ના અવસર પર જાપાનના પ્રધાનમંત્રી સાથે મુલાકાત કરી.

પ્રધાનમંત્રી શ્રી નરેન્દ્ર મોદી અને જાપાનના પ્રધાનમંત્રી શ્રી શિંજો આબેની એનએસએસ 2016ના અવસર પર મુલાકાત થઈ. જાપાનના સાથે ખાસ સામરિક અને વૈશ્વિક ભાગીદારીના સંદર્ભમાં બંને દેશોના પ્રધાનમંત્રીઓ વચ્ચે ખૂબ જ સૌહાર્દપૂર્ણ પરિસ્થિતિમાં વિચાર-વિમર્શ કરાયા. પ્રધાનમંત્રી અબેએ ડિસેમ્બર, 2015ની ભારતની પોતાની દ્વિપક્ષીય યાત્રા દરમિયાન ઉત્કૃષ્ટ આતિથ્ય માટે પ્રધાનમંત્રી મોદીનો આભાર માન્યો. તેમણે કહ્યું કે આ દરમિયાન તેમની વારાણસી યાત્રા અવિસ્મરણીય હતી. પ્રધાનમંત્રી અબેએ સ્વીકાર કર્યું કે પ્રધાનમંત્રી મોદીના નેતૃત્વમાં ભારતીય અર્થવ્યવસ્થા હવે વૈશ્વિક વિકાસના ઈંજનના રૂપમાં કાર્ય કરી રહી છે. બંને નેતાઓએ પ્રધાનમંત્રી અબેની યાત્રા દરમિયાન લેવાયેલા નિર્ણયોની સમીક્ષા કરી અને તેમાં તીવ્ર ગતિથી અમલીકરણ પર સંતોષ પણ વ્યક્ત કર્યો. પ્રધાનમંત્રી અબેએ જાણકારી આપી કે વારાણસીમાં સંમેલન કેન્દ્ર પરિયોજનાને આગળ વધારવા માટે જાપાનથી એક સર્વેક્ષણ અભિયાન દળ મે માસમાં ભારત આવશે. બંને નેતાઓએ આગામી વ્યાપાર અને રોકાણને પ્રોત્સાહન આપવાના ઉપાયો પર પણ વિચાર-વિમર્શ કર્યો. પ્રધાનમંત્રીએ ઈન્ટરનેશનલ ફ્લીટ રીવ્યૂમાં જાપાનની મજબૂત ભાગીદારી માટે પ્રધાનમંત્રી અબેનો આભાર માન્યો. બંને નેતાઓએ આતંકવાદના નિરંતર જોખમ પર પણ વિચાર-વિમર્શ કર્યા અને આંતરરાષ્ટ્રીય સમુદાય દ્વારા આનો સામનો કરવા માટે પસંદગીનો દૃષ્ટિકોણ અપનાવવાથી બચવાની આવશ્યકતા પર પણ ભાર મુક્યો. તેમણે આંતરરાષ્ટ્રીય અને ક્ષેત્રીય મુદ્દાઓની પણ સમીક્ષા કરી. પ્રધાનમંત્રી અબેએ કહ્યું કે આ વર્ષે પ્રધાનમંત્રી મોદીની દ્વિપક્ષીય જાપાન યાત્રાને લઈને ખૂબ જ આશાન્વિત છે.
પ્રધાનમંત્રીએ સહાયક સચિવોના વિદાય સમારંભની અધ્યક્ષતા કરીઃ 2017ની બેચના આઇએએસ અધિકારીઓએ પ્રધાનમંત્રી સમક્ષ પ્રેઝન્ટેશન કર્યુ

પ્રધાનમંત્રી શ્રી નરેન્દ્ર મોદીએ આજે નવી દિલ્હી ખાતે સહાયક સચિવો (2017આઇએએસ બેંચ)ના પદવીદાન સમારંભમાં હાજરી આપી હતી. અધિકારીઓએ પ્રધાનમંત્રી સમક્ષ મહત્ત્વાકાંક્ષી જિલ્લાઓના પરિવર્તનથી લઇને પારદર્શિતા અને ઝડપી સેવા પુરી પાડવાના પ્રશાસન ઉપાયો અંગેના વિષયોને આવરી લેતા વિવિધ પ્રેઝન્ટેશન રજૂ કર્યા હતા. પ્રધાનમંત્રીએ નવા વિચારો, નવા ખ્યાલો અને પાસાઓ અપનાવવા માટે અધિકારીઓને પ્રોત્સાહિત કર્યા હતા. પ્રધાનમંત્રીએ જણાવ્યું હતું કે વ્યક્તિએ અનેક સ્રોતો પાસેથી પ્રતિભાવોમેળવવા જોઇએ, તેનું વિશ્લેષણ કરવું જોઇએ અને તેનો સમાવેશ કરવો જોઇએ. તેમણે અધિકારીઓને સતત શીખતા રહેવા અને જિજ્ઞાસા વૃતિ કેળવવાની અપીલ કરી હતી. અધિકારીઓ સાથે વાતચીત દરમિયાન પ્રધાનમંત્રીએ જણાવ્યું હતું કે સેવાલક્ષી ભાવના જાળવી રાખવી જાહેર સેવક માટે સર્વોપરી બાબત છે કારણ કે તે તટસ્થતા લાવે છે. જનભાગીદારીના મહત્ત્વ ઉપર ભાર મુકતાં તેમણે યુવા અધિકારીઓને સરકારી યોજનાઓના અસરકારક અમલીકરણ માટે સામૂહિક પ્રયત્નોને પ્રોત્સાહન આપવાની અપીલ કરી હતી. તેમણે અધિકારીઓને સહાયક સચિવ હોવાના કાર્યકાળ દરમિયાન તેમણે પ્રાપ્ત કરેલા શ્રેષ્ઠ અનુભવોને આત્મસાત કરવા પ્રોત્સાહિત કર્યા હતા. પ્રધાનમંત્રીએ યુવા અધિકારીઓની તેમની સમક્ષ રજૂ કરેલા પ્રેઝન્ટેશન માટે પ્રશંસા કરી હતી અને તેમની આગામી ભૂમિકા માટે તેમને શુભકામનાઓ પાઠવી હતી. પ્રધાનમંત્રીએ જણાવ્યું હતું કે તમારી સફળતા અનેક લોકોના જીવનને પરિવર્તિત કરી શકે છે.
મંત્રીમંડળે ભારત અને ઉઝબેકિસ્તાન વચ્ચે ફાર્માસ્યુટિકલ ક્ષેત્રમાં સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારત અને ઉઝબેકિસ્તાન વચ્ચે ફાર્માસ્યુટિકલ ઉત્પાદનોના વેપાર, ઉદ્યોગ અને સંશોધન તથા વિકાસ પ્રવૃત્તિ માટે સહયોગ વધારવાના હેતુથી કરાયેલા સમજૂતી કરારને (એઓયુ)ને મંજૂરી આપવામાં આવી છે. આ સમજૂતી કરાર પર તા. 1 ઓક્ટોબર, 2018ના રોજ ઉઝબેકિસ્તાનના રાષ્ટ્રપતિની ભારતની મુલાકાત દરમિયાન હસ્તાક્ષર કરવામાં આવશે. બંને દેશોમાં ફાર્માસ્યુટિકલ ઉદ્યોગના વિકાસને અપાતું મહત્વ અને વેપાર, ઉત્પાદન, સંશોધન અને વિકાસને બંને દેશોની સરકારો પરસ્પરના સહયોગ માટે મહત્વ આપી રહી છે અને દ્વિપક્ષીય સહયોગ માટેનું માળખું ઉભુ કરવા માટે પ્રયાસ કરી રહી છે. આ સમજૂતી કરાર વડે બંને દેશોમાં અલગ-અલગ થેરાપેટિક સેગમેન્ટમાં એક્ટીવ ફાર્માસ્યુટિકલ ઇન્ગ્રેડીયન્ટસ (
પ્રધાનમંત્રી શ્રી નરેન્દ્ર મોદી અને યુએસએના રાષ્ટ્રપતિ મહામહિમ શ્રી જોસેફ આર. બાઈડેન વચ્ચે વર્ચ્યુઅલ મુલાકાત

પ્રધાનમંત્રી નરેન્દ્ર મોદી અને રાષ્ટ્રપતિ જોસેફ આર. બાઈડેને આજે વર્ચ્યુઅલ બેઠક યોજી હતી. સંરક્ષણ મંત્રી શ્રી રાજનાથ સિંહ અને વિદેશ મંત્રી ડૉ. એસ. જયશંકર કે જેઓ ભારત-યુએસ 2+2 મંત્રી સ્તરીય સંવાદ માટે વોશિંગ્ટન ડીસીમાં છે, તેઓ પણ તેમના યુએસ સમકક્ષો સંરક્ષણ મંત્રી લોઈડ ઓસ્ટિન અને વિદેશ મંત્રી એન્ટની બ્લિંકન સાથે વાતચીત દરમિયાન વ્હાઇટ હાઉસમાં હાજર હતા. બંને નેતાઓએ કોવિડ-19 મહામારી, વૈશ્વિક આર્થિક પુનઃપ્રાપ્તિ, આબોહવાની ક્રિયા, દક્ષિણ એશિયા અને ઈન્ડો-પેસિફિક ક્ષેત્રમાં તાજેતરના વિકાસ અને યુક્રેનની સ્થિતિ જેવા અનેક પ્રાદેશિક અને વૈશ્વિક મુદ્દાઓ પર વ્યાપક મંતવ્યોનું આદાનપ્રદાન કર્યું હતું. તેઓએ તાજેતરના વર્ષોમાં દ્વિપક્ષીય સંબંધોમાં થયેલી નોંધપાત્ર પ્રગતિની પણ નોંધ લીધી હતી. બંને નેતાઓ સંમત થયા હતા કે ભારત-યુએસ વ્યાપક વૈશ્વિક વ્યૂહાત્મક ભાગીદારીને વધુ મજબૂત કરવાથી બંને દેશોને ઘણો ફાયદો થશે અને વૈશ્વિક શાંતિ, સમૃદ્ધિ અને સ્થિરતામાં પણ યોગદાન મળશે.
પ્રધાનમંત્રીએ હિમાચલપ્રદેશની મુલાકાત લીધી, બિલાસપુરમાં એમ્સનું ખાતમુહૂર્ત કર્યું

પ્રધાનમંત્રી શ્રી નરેન્દ્ર મોદીએ આજે હિમાચલપ્રદેશના બિલાસપુરની મુલાકાત લીધી હતી. પ્રધાનમંત્રીએ બિલાસપુરમાં ઓલ ઇન્ડિયા ઇન્સ્ટિટ્યૂટ ઓફ મેડિકલ સાયન્સિસ (એઈમ્સ)નું ખાતમુહૂર્ત કર્યું હતું. આ 750 બેડની સુવિધા ધરાવતી હોસ્પિટલનું નિર્માણ અંદાજે રૂ. 1350 કરોડનાં ખર્ચે થશે. હેલ્થકેર ઉપરાંત હોસ્પિટલમાં નર્સિંગ તથા અંડર-ગ્રેજ્યુએટ અને પોસ્ટ-ગ્રેજ્યુએટ સ્તરનું મેડિકલ શિક્ષણ પણ પ્રદાન કરવામાં આવશે. પ્રધાનમંત્રીએ પ્રાથમિક હેલ્થકેર માટે ડિજિટલ નર્વ સેન્ટર્સના શુભારંભ કરવાનાં પ્રસંગે તકતીનું અનાવરણ પણ કર્યું હતું. પ્રધાનમંત્રીએ ઉનામાં ઇન્ડિયન ઇન્સ્ટિટ્યૂટ ઓફ ઇન્ફોર્મેશન ટેકનોલોજી (આઇઆઇઆઇટી)નું ખાતમુહૂર્ત પણ કર્યું હતું. શ્રી નરેન્દ્ર મોદીએ કાંગરાનાં કન્દ્રોરીમાં સ્ટીલ ઓથોરિટી ઓફ ઇન્ડિયા લિમિટેડ (સેલ)નાં સ્ટીલ પ્રોસેસિંગ યુનિટનું ઉદ્ઘાટન પણ કર્યું હતું.
ખેડૂતોને ટૂંકા ગાળાની પાક લોન પ્રદાન કરવા સરકારી બેંકો, ખાનગી બેંકો, સહકારી બેંકો, પ્રાદેશિક ગ્રામીણ બેંકો અને નાબાર્ડને સરકાર વ્યાજમાં આર્થિક સહાય આપશે

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે વર્ષ 2016-17 માટે ખેડૂતો માટે વ્યાજમાં આર્થિક સહાયની યોજનાને મંજૂરી આપી છે. સરકારે આ હેતુ માટે રૂ. 18,276 કરોડ અંકિત કર્યા છે. આનાથી ખેડૂતોને એક વર્ષની અંદર ચુકવી શકાય તેવી ટૂંકા ગાળાની પાક લોનથી લઈને વાર્ષિક 4 ટકાના વ્યાજદરે રૂ. 3 લાખ સુધીની લોન મેળવવામાં મદદ મળશે. આ યોજનાની ઉપયોગી ખાસિયતો નીચે મુજબ છેઃ અ) કેન્દ્ર સરકાર વર્ષ 2016-17 દરમિયાન ખેડૂતો દ્વારા લેવામાં આવેલી રૂ. 3 લાખ સુધીની લોન માટે એક વર્ષ સુધી ટૂંકા ગાળાની પાક લોન માટે તમામ ખેડૂતોને વ્યાજમાં વાર્ષિક 5 ટકા પેટે આર્થિક સહાય પ્રદાન કરશે કે છૂટ આપશે. એટલે ખેડૂતોને અસરકારક રીતે ફક્ત 4 ટકા વ્યાજ ચુકવવું પડશે. ખેડૂતો સમયસર ટૂંકા ગાળાની પાક લોન ન ચુકવી શકે, તો તેઓ ઉપરોક્ત 5 ટકાની સામે 2 ટકાની વ્યાજ આર્થિક સહાયને પાત્ર બનશે. બ) કેન્દ્ર સરકાર 2016-17 માટે વ્યાજમાં આર્થિક સહાય પેટે રૂ. 19,276 કરોડ આપશે. ક) લણણી પછી પોતાના ઉત્પાદનોની ખેંચ માટે 9 ટકાના દરે ઋણ લેવા મજબૂત નાના અને સીમાંત ખેડૂતોને રાહત આપવા કેન્દ્ર સરકારે વ્યાજમાં 2 ટકાની આર્થિક સહાય મંજૂર કરી છે એટલે કે 6 મહિના સુધીની લોન માટે અસરકારક વ્યાજ 7 ટકા થશે. ડ) રાષ્ટ્રીય આપત્તિઓ દ્વારા અસરગ્રસ્ત ખેડૂતોને રાહત પ્રદાન કરવા બેંકોને પુનર્ગઠિત રકમ પર પ્રથમ વર્ષ માટે વ્યાજમાં 2 ટકાની આર્થિક સહાય પ્રદાન કરવામાં આવશે. ઇ) ખેડૂતો સમયસર ટૂંકા ગાળાની પાક લોન ચુકવી ન શકે તો તેઓ ઉપરોક્ત 5 ટકાની ઉપલબ્ધ સુવિધાને બદલે વ્યાજમાં 2 ટકાની આર્થિક સહાય મેળવવાને પાત્ર બનશે.
પંજાબમાં કેન્દ્રીય ભેંસ સંશોધન સંસ્થાને 72 એકર અને 3 મરલા જમીન પરત કરવાની મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં સંપન્ન થયેલી બેઠકમાં પંજાબના નાભા સ્થિત કેન્દ્રિય ભેંસ અનુસંધાન સંસ્થાને 72 એકર અને 3 મરલા જમીન પરત કરવાની મંજૂરી આપવામાં આવી છે. આ જમીન સંસ્થાના પરિસરની વનની જમીન છે અને મુખ્ય પાણીની લાઇનની નજીક છે. ઉલ્લેખનીય છે કે આ સંસ્થા પંજાબ સરકારના પશુપાલન વિભાગને આધિન છે. અહીં રૌની (પટિયાલા)ના સુધારેલા પશુફાર્મમાં પશુ સંબંધિત સંશોધન કરવાનું મુખ્ય કેન્દ્ર છે. જમીન ડી-લીજિંગ દ્વારા પરત લેવામાં આવશે. જમીનની ડી-લિજિંગ એ શરત પર કરવામાં આવશે કે પંજાબ સરકાર આ જમીનને પશુપાલકો માટે ઘાસચારાનું ફાર્મ સ્થાપવા માટે ઉપયોગમાં લેશે. કેન્દ્રીય ભેંસ સંશોધન સંસ્થા પંજાબમાં ઘાસચારા વિકાસ પર સંશોધન કરવા માટે આવશ્યક ટેકનિકલ સમર્થન (કોઇ નાણાકિય સહાયતા વિના) પ્રદાન કરશે. પંજાબ સરકારે સુધારેલા પશુફાર્મ સ્થાપિત કરવા માટે આદેશ જારી કરી દીધા છે અને નિર્માણ કાર્ય ઝડપથી ચાલી રહ્યું છે. ફાર્મ પાસે 300 પશુઓની દેખરેખ માટે ઘાસચારો ઉગાડવા સંબંધિત યોગ્ય જમીન છે. એટલા માટે પંજાબ સરકારે એ આગ્રહ કર્યો હતો કે સંસ્થાને ભાડા કરાર અંતર્ગત જમીન પરત કરવામાં આવે. આ નિર્ણયથી રૌનીમાં સુધારેલા પશુફાર્મની ઘાસચારા સંબંધિત જરૂરિયાતો પૂરી થઇ જશે.
પ્રધાનમંત્રીએ ઝારખંડના લોકોને રાજ્યના સ્થાપના દિસવ પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ઝારખંડના લોકોને રાજ્યના સ્થાપના દિવસ નિમિત્તે શુભેચ્છા પાઠવી હતી. પ્રધાનમંત્રીએ કહ્યું, “ઝારખંડના લોકોને રાજ્યના સ્થાપના દિવસની ખૂબ-ખૂબ શુભેચ્છાઓ. મારી કામના છે કે ઝારખંડ પ્રગતિની નિત નવી ઊંચાઇઓને પ્રાપ્ત કરે અને ભગવાન બિરસા મુંડાના સમૃદ્ધ, સશક્ત તથા સુખી રાજ્યના સ્વપ્નને સાકાર કરે.” झारखंड की जनता को राज्य के स्थापना दिवस की बहुत-बहुत बधाई। मेरी कामना है कि झारखंड प्रगति की नित नई ऊंचाइयों को छुए और भगवान बिरसा मुंडा के समृद्ध, सशक्त और खुशहाल राज्य के सपने को साकार करे।
મહિલાઓ અને બાળકીઓએ રક્ષાબંધનના પર્વ પર પ્રધાનમંત્રીના કાંડા પર રાખડી બાંધી

સમાજના વિવિધ વર્ગની મહિલાઓ અને બાળકીઓએ આજે રક્ષાબંધનના પર્વ પર પ્રધાનમંત્રી શ્રી નરેન્દ્ર મોદીની તેમના નિવાસસ્થાને મુલાકાત લીધી હતી. તેઓએ પ્રધાનમંત્રીના કાંડા પર રાખડી બાંધી હતી. પ્રધાનમંત્રીએ બાળકીઓને આશીર્વાદ આપ્યા અને આ પર્વ પર બધાને શુભકામના પાઠવી હતી.
પ્રધાનમંત્રીએ અંજારમાં એલએનજી ટર્મિનલ અને પાઈપલાઈનનું ઉદઘાટન કર્યું

પ્રધાનમંત્રી શ્રી નરેન્દ્ર મોદીએ આજે અંજાર ખાતે મુંદ્રા એલએનજી ટર્મિનલ, અંજાર મુંદ્રા પાઈપલાઈન પ્રોજેક્ટ અને પાલનપુર પાલી બાડમેર પાઈપલાઈન પ્રોજેક્ટનું ઉદઘાટન કર્યું. આ પ્રસંગે સંબોધન કરતા પ્રધાનમંત્રીએ જણાવ્યું કે કચ્છમાં તેમને જે સ્નેહ મળે છે તે અદ્વિતીય છે. તેમણે છેલ્લા 20 વર્ષમાં કચ્છ પ્રદેશમાં જે વિકાસ કાર્યો થઇ રહ્યા છે તેની પ્રશંસા કરી. તેમણે કહ્યુ કે એલએનજી ટર્મિનલનું ઉદઘાટન એ આજના કાર્યક્રમની હાઈલાઈટ છે. તેમણે ઉમેર્યુ કે ત્રણ એલએનજી ટર્મિનલોનું ઉદઘાટન કરવું એ મારા માટે સૌભાગ્યની વાત છે. પ્રધાનમંત્રીએ કહ્યુ કે, ગુજરાત, ભારતના એલએનજી કેન્દ્ર તરીકે ઉભરી રહ્યું છે, આનાથી તમામ ગુજરાતીએ ગર્વનો અનુભવ કરવો જોઈએ. કોઇપણ દેશના વિકાસમાં મજબૂત ઊર્જા ક્ષેત્રની જરૂરિયાત હોય છે એ વાતને ખાતરીપૂર્વક જણાવતા પ્રધાનમંત્રીએ કહ્યુ કે જો આપણે ઊર્જાની દ્રષ્ટિએ ગરીબ રહીશું તો આપણે ગરીબીમાંથી બહાર નહિં આવી શકીએ. પ્રધાનમંત્રીએ કહ્યુ કે લોકોની મહત્વાકાંક્ષાઓ વધી રહી છે અને તેઓ પરમ્પરાગત ઇન્ફ્રાસ્ટ્રક્ચરની સાથે–સાથે આઈ વેઝ, ગેસ ગ્રીડ, વોટર ગ્રીડ અને ઓપ્ટીકલ ફાયબર નેટવર્કની મહેચ્છા રાખે છે. પ્રધાનમંત્રીએ જણાવ્યું કે પ્રવાસન ક્ષેત્રમાં પુષ્કળ તકો રહેલી છે અને વિશ્વ ભારતમાં આવવા માટે ઉતાવળું બન્યું છે. આપણે કચ્છમાં પણ જોયું છે કે કેવી રીતે સફેદ રણ સમગ્ર વિશ્વનાં લોકો માટે આકર્ષણનું કેન્દ્ર બની ગયું છે, ઉડ્ડયન ક્ષેત્રને વધુ સસ્તું બનાવવા અને જોડાણોને વધુ સારા બનાવવા માટે કેન્દ્ર સરકાર દ્વારા લેવામાં આવેલા પગલાઓ અંગે પણ તેમણે વાત કરી. પ્રધાનમંત્રીએ તમામ ગામડાઓમાં વીજળીકરણ થાય તે બાબતની ખાતરી કરવા માટેના પ્રયત્નો અને ભારતમાં તમામ ઘરને વીજળી પહોંચાડવા માટે કરવામાં આવતા કાર્યો અંગે પણ વાત કરી હતી. તેમણે ઉમેર્યુ હતુ કે અમે ભારતના સામાન્ય નાગરિકના જીવનમાં ગુણાત્મક પરિવર્તન લાવવા માંગીએ છીએ.
પ્રધાનમંત્રીએ અમેરિકાના રાષ્ટ્રપતિની ભારત યાત્રા પર ખુશી વ્યક્ત કરી

પ્રધાનમંત્રીશ્રી નરેન્દ્ર મોદીએ આગામી 24મી અને 25 ફેબ્રુઆરી 2020ના રોજ અમેરિકાના રાષ્ટ્રપતિની ભારત મુલાકાત અંગે ખુશી વ્યક્ત કરી હતી. તેમણે જણાવ્યુ હતું કે “આ મુલાકાત ખૂબ જ ખાસ રહેશે અને બંને દેશોના મૈત્રીપૂર્ણ સંબંધોને વધુ મજબૂત બનાવવાની દિશામાં આગળ વધશે.” આ અંગે ટ્વીટ્ કરી પ્રધાનમંત્રીએ કહ્યું:
ટેલીકોમ ઉત્પાદન ભારતમાં આંતરરાષ્ટ્રીય સ્તરની ઊંચાઈ હાંસલ કરશે

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે રૂ. 12,195 કરોડના અંદાજપત્રીય ખર્ચ સાથે ટેલીકોમ અને નેટવર્કિંગ ઉત્પાદનો માટે ઉત્પાદન સાથે જોડાયેલી પ્રોત્સાહન (પીએલઆઇ) યોજનાને મંજૂરી આપી છે. ઉત્પાદન સાથે જોડાયેલી પ્રોત્સાહન (પીએલઆઇ) યોજનાનો આશય ભારતમાં ટેલીકોમ અને નેટવર્કિંગ ઉત્પાદનોના ઉત્પાદનને પ્રોત્સાહન આપવાનો છે. આ યોજના મેક ઇન ઇન્ડિયાને પ્રોત્સાહન આપવા ટેલીકોમ અને નેટવર્કિંગ ઉત્પાદનોના લક્ષિત સેગમેન્ટમાં સ્થાનિક ઉત્પાદનને વેગ આપવા અને રોકાણને આકર્ષવા નાણાકીય પ્રોત્સાહન આપવાની જોગવાઈ ધરાવે છે. આ યોજના અંતર્ગત ભારતમાં ટેલીકોમ અને નેટવર્કિંગ ઉત્પાદનોના ચોક્કસ ઉત્પાદનોમાં સંકળાયેલી કંપનીઓ/સંસ્થાઓને પ્રોત્સાહન કે નાણાકીય પ્રોત્સાહન પ્રદાન કરવામાં આવશે. યોજના માટે પસંદગીની લાયકાતના ધારાધોરણો આધારભૂત વર્ષ 2019-2020થી ચાર વર્ષથી વધારે ગાળામાં સંચિત સંવર્ધિત રોકાણની લઘુતમ મર્યાદા હાંસલ કરવાને તથા ઉત્પાદિત ચીજવસ્તુઓના સંવર્ધિત વેચાણમાંથી થયેલી કુલ આવક (કરવેરાની ચુકવણી કર્યા પછી) (વેપાર થયેલી ચીજવસ્તુઓથી અલગ)ને આધિન રહેશે. સંચિત રોકાણ એકસાથે થઈ શકશે, જે ચાર વર્ષ માટે સૂચિત વાર્ષિક સંચિત મર્યાદાને આધિન છે. આંતરરાષ્ટ્રીય ટેલીકોમ અને નેટવર્કિંગ ઉત્પાદનોની નિકાસનું બજાર અંદાજે 100 અબજ ડોલરનું છે, જેમાં વિશાળ તકો રહેલી છે. ભારત આ તકોનો ઉપયોગ કરી શકે છે. આ યોજનાના સાથસહકાર સાથે ભારત આંતરરાષ્ટ્રીય કંપનીઓ પાસેથી મોટા પાયે રોકાણને આકર્ષીને ક્ષમતામાં વધારો કરશે અને સાથે-સાથે સ્થાનિક સફળ કંપનીઓને વિકસતી તકો ઝડપવા પ્રોત્સાહન આપશે અને નિકાસ બજારમાં મોટી કંપની બનવાની તક પૂરી પાડશે. ભારતની ઉત્પાદન ક્ષમતા વધારવા અને નિકાસને વેગ આપવા માટે આત્મનિર્ભર ભારત વ્યૂહરચનાઓને જાળવી રાખતી આ યોજના નવેમ્બર, 2020માં મંત્રીમંડળે ટેલીકોમ વિભાગ (ડીઓટી) સહિત વિવિધ મંત્રાલયો/વિભાગો અંતર્ગત પીએલઆઈના અમલીકરણ માટે મંજૂર કરેલી મૂળ યોજનાનો ભાગ છે. આધારભૂત વર્ષથી 5 વર્ષના ગાળા માટે એમએસએમઈ માટે 7 ટકાથી 4 ટકાના પ્રોત્સાહન સાથે લઘુતમ રોકાણની મર્યાદા રૂ. 10 કરોડ હશે તથા અન્ય માટે 6 ટકાથી 4 ટકાના પ્રોત્સાહન સાથે લઘુતમ રોકાણની મર્યાદા રૂ. 100 કરોડ હશે. એમએસએમઈ અને બિનએમએસએમઈ કેટેગરી અંતર્ગત નિશ્ચિત લઘુતમ રોકાણ મર્યાદાથી વધારે રોકાણ કરવા ઇચ્છતાં અરજદારોની પસંદગી પારદર્શક પ્રક્રિયા દ્વારા થશે. આ યોજના સાથે ભારત ટેલીકોમ અને નેટવર્કિંગ ઉત્પાદનોનું ઉત્પાદન કરવા માટે આંતરરાષ્ટ્રીય કેન્દ્ર તરીકે એની સ્થિતિ મજબૂત કરશે. 5 વર્ષના ગાળામાં આશરે રૂ. 2 લાખ કરોડનું સંવર્ધિત ઉત્પાદન હાંસલ થવાની અપેક્ષા છે. ભારત સંવર્ધિત મૂલ્ય સંવર્ધન સાથે ઉત્પાદનમાં એની સ્પર્ધાત્મકતામાં સુધારો કરશે. આ યોજના રૂ. 3,000 કરોડથી વધારેનું રોકાણ લાવશે અને એનાથી પ્રત્યક્ષ અને પરોક્ષ રીતે મોટી સંખ્યામાં રોજગારી પેદા થશે એવી અપેક્ષા છે. આ નીતિ મારફતે ભારત આત્મનિર્ભર બનવાના માર્ગે આગેકૂચ કરશે. ભારતમાં મોટા પાયે ઉત્પાદનને પ્રોત્સાહન આપીને સ્થાનિક મૂલ્ય સંવર્ધનમાં તબક્કાવાર રીતે વધારો કરવામાં આવશે. એમએસએમઈને ઊંચા પ્રોત્સાહનની જોગવાઈનો લાભ આપવાથી સ્થાનિક ટેલીકોમ ઉત્પાદકોને આંતરરાષ્ટ્રીય પુરવઠાની સાંકળનો ભાગ બનવા પ્રોત્સાહન મળશે.
પ્રધાનમંત્રીએ આશા પારેખજીને દાદાસાહેબ ફાળકે પુરસ્કાર એનાયત થવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ આશા પારેખજીને દાદાસાહેબ ફાળકે પુરસ્કાર એનાયત થવા બદલ અભિનંદન પાઠવ્યા છે. ભારતના રાષ્ટ્રપતિ શ્રીમતી દ્રૌપદી મુર્મુના ટ્વીટના જવાબમાં પ્રધાનમંત્રીએ ટ્વીટ કર્યું: “આશા પારેખજી એક ઉત્કૃષ્ટ ફિલ્મ વ્યક્તિત્વ છે. તેણીની લાંબી કારકિર્દીમાં, તેણીએ બતાવ્યું છે કે વર્સેટિલિટી શું છે. દાદાસાહેબ ફાળકે પુરસ્કાર એનાયત થવા બદલ હું તેમને અભિનંદન આપું છું.
પ્રધાનમંત્રીએ શૂટર મનીષ નરવાલને પેરાલિમ્પિક્સ ગેમ્સમાં સુવર્ણ ચંદ્રક જીતવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ શૂટર મનીષ નરવાલને ટોક્યોમાં પેરાલિમ્પિક્સ ગેમ્સમાં સુવર્ણ ચંદ્રક જીતવા બદલ અભિનંદન પાઠવ્યા છે. એક ટ્વિટમાં પ્રધાનમંત્રીએ કહ્યું; "ટોક્યો #
પ્રધાનમંત્રી નરેન્દ્ર મોદીએ કહ્યું ‘ચેન્નઇ કનેક્ટ’થી ભારત અને ચીન વચ્ચે પારસ્પરિક સહકારના નવા યુગનો પ્રારંભ થયો છે

પ્રધાનમંત્રી નરેન્દ્ર મોદીએ તમિલનાડુમાં ચેન્નઇ ખાતે આવેલા મમલ્લાપુરમમાં યોજાયેલી બીજી અનૌપચારિક શિખર સંમેલનને ભારત અને ચીન વચ્ચે “પારસ્પરિક સહાકરના નવા યુગ”નો પ્રારંભ ગણાવ્યો છે. આજે, મમલ્લાપુરમમાં ખાતે અનૌપચારિક શિખર સંમેલનના બીજા દિવસે પ્રધાનમંત્રી નરેન્દ્ર મોદી અને ચીનના રાષ્ટ્રપ્રમુખ શી જિનપિંગના નેતૃત્વમાં યોજાયેલી પ્રતિનિધિમંડળ સ્તરની ચર્ચાની શરૂઆતમાં પ્રારંભિક નિવદેન આપ્યું હતું. ગત વર્ષે વુહાન ખાતે યોજાયેલી ઔપચારિક શિખર સંમેલનને યાદ કરતા પ્રધાનમંત્રીએ જણાવ્યું હતું કે, તેનાથી “આપણા સંબંધોમાં વધુ સ્થિરતા આવી છે અને સંબંધોને નવો વેગ મળ્યો છે” તેમણે જણાવ્યું હતું કે, “બંને દેશો વચ્ચે વ્યૂહાત્મક સંચારમાં વૃદ્ધિ થઇ છે.” પ્રધાનમંત્રીએ વધુમાં જણાવ્યું હતું કે, “અમે નક્કી કરી કર્યું છે કે અમે પારસ્પરિક મતભેદોને વિવાદમાં પરિણમતા રોકીને સમજદારીપૂર્વક તેનું નિરાકરણ લાવીશું, અમે એકબીજાની ચિંતા પ્રત્યે સંવેદનશીલ રહીશું અને આપણા સંબંધો વૈશ્વિક શાંતિ તેમજ સ્થિરતાની દિશામાં રહેશે.” મમલ્લાપુરમ ખાતે બીજી ઔપચારિક શિખર સંમેલનનો સંદર્ભ લેતા પ્રધાનમંત્રીએ જણાવ્યું હતું કે, “ચેન્નઇ શિખર સંમેલનમાં દ્વિપક્ષીય અને વૈશ્વિક મુદ્દાઓ પર અમે ખૂબ જ વ્યાપકપણે વિચારોનો વિનિમય કર્યો હતો. વુહાન શિખર સંમેલનથી આપણા દ્વિપક્ષીય સંબંધોમાં નવો વેગ આવ્યો છે. આજે આપણા ચેન્નઇ કનેક્ટના કારણે આપણા બંને દેશોના સંબંધોમાં પારસ્પરિક સહકારના નવા યુગનો પ્રારંભ થયો છે.” “બીજી અનૌપચારિક શિખર સંમેલનમાં હાજરી આપવા માટે ભારત આવવા બદલ હું પ્રમુખ શી જિનપિંગનો આભાર વ્યક્ત કરું છું. #
પ્રધાનમંત્રીએ નવા વર્ષનાં અવસરે દેશવાસીઓને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ નવા વર્ષનાં અવસરે દેશવાસીઓને શુભકામનાઓ પાઠવી હતી. પ્રધાનમંત્રીએ કહ્યું, “સૌને આંનદમય 2019ની શુભેચ્છા! બધા ખુશ અને સ્વસ્થ રહે તેવી કામના. હું પ્રાર્થના કરું છું કે આપની બધી જ મનોકામનાઓ 2019માં પૂર્ણ થાય.”
પ્રધાનમંત્રીનો મૈસૂરના અવધૂત દત્ત પીઠમ ખાતેના ભાષણનો મૂળપાઠ

ગુરુદેવ દત્ત! દત્ત પીઠમાં હું પહેલીવાર આવ્યો છું, પરંતુ આ પરંપરાથી હું ખૂબ વર્ષોથી જોડાયેલો છું. જે પણ નર્મદા તટ પર પોતાનો સમય પસાર કરે છે અથવા તો નર્મદા તટ પર કોઈને સાધના કરવાનો અવસર મળે છે તો ગુરુદેવ દત્ત વિના ન તો સાધના આરંભ થાય છે, તે તો સાધનાની પૂર્ણાવૃત્તિ છે. પછી તમે નારેશ્વર જાઓ, અથવા ગરુડેશ્વર જાઓ, દત્ત કૃપાથી જ તે આખો વિસ્તાર પ્રભાવિત છે અને આખી નર્મદાની સાધના પણ છે. જે નર્મદાના સાધક હોય છે, જે નર્મદાની પરિક્રમા કરે છે તેઓ સવાર – સાંજ બે જ મંત્ર બોલે છે, નર્મદા હરે અને ગુરુદેવ દત્ત. આ બે મંત્ર હોય છે જે પૂરી સાધનાનો ભાગ હોય છે. મને આનંદ થયો, પાછળા અઠવાડીયે ગુરુજી ગુજરાત થઈને આવ્યા, કચ્છના રણમાં થઈને આવ્યા. ‘રણ ઉત્સવ’ તો જોયું પણ સૌથી મોટી વાત છે, ત્યાં કાળા ડુંગર પર ગુરુદેવનું જન્મસ્થળ, તીર્થસ્થળ છે અને ગુરુદેવ દત્તની જયંતી પર ત્યાં ખૂબ મોટો સમારોહ થાય છે. હિન્દુસ્તાનનું તે અંતિમ સ્થળ છે. ત્યાર બાદ રણપ્રદેશ અને રણપ્રદેશની પેલે પાર પાકિસ્તાન છે. એ સ્થળ પર ગુરુદેવ દત્તનુ સ્થાન છે અને હમણાં જ દત્ત જયંતી ગઈ છે. દત્ત જયંતીને ઉજવવા માટે ગુરુદેવ ત્યાં ગયા હતા અને ઘણી પ્રસન્નતા મને પણ વ્યક્ત કરી રહ્યા હતા. મારું પણ સૌભાગ્ય છે, આજે મને દત્ત પીઠ આવવાનો અવસર મળ્યો. આ પરંપરાએ જે સામાજિક કાર્ય તો કર્યું જ છે. પરંતુ આપણા દેશમાં સંતો દ્વારા, ઋષિઓ દ્વારા, મુનિયો દ્વારા જે પણ થાય છે, સમાજ હિતમાં જ થાય છે, સમાજ માટે જ થાય છે, સમાજ માટે સમર્પિત થતું હોય છે પરંતુ તેની ઓળખ નથી હોતી, કેમ કે તેમને લાગે છે કે આતો મારી ફરજનો ભાગ છે માટે જ ક્યારેક ઢોલ નથી વગાડતા અને એને કારણે દુનિયામાં એક ઓળખ છે કે ભારતના સંત-મહંત, સાધુ-મહાત્મા અથવા તેમના મત-સંદર્ભ અને તેમની પૂજા-પાઠ અને તેમાં જ વ્યક્ત કરે છે, પરંતુ કદાચ આપણે જોઈશું તો આપણા દેશમાં બધી ઋષિ પરંપરા, સંત પરંપરા આ સમાજના ઉદ્ધાર માટે લાગેલી છે, સમાજ-સેવામાં લાગેલી છે. પૂજ્ય સ્વામીજી જેટલા પરિકલ્પ છે, પછી તે પર્યાવરણની રક્ષા હોય અથવા પક્ષિયોની ચેતનાને સમજવાનો પ્રયત્ન હોય અથવા એમની નાદ બ્રહ્મની ઉપાસના હોય, નાદ બ્રહ્મની ઉપાસના અપ્રિતમ માનવામાં આવે છે. નાદ બ્રહ્મને સામર્થ્યને આપણી પરંપરાઓએ સ્વીકાર કર્યો છે અને એટલે જ ખૂબ જ ઓછા લોકો હોય છે જે નાદ બ્રહ્મની ઉપાસના કરી શકે છે. બ્રહ્મનું આ રૂપ જેને અનુભવી શકાય છે, બાકી બ્રહ્મના રૂપને અનુભવી નથી શકાતુ. નાદ બ્રહ્મ છે, જે બ્રહ્મના રૂપને આપણે અનુભવી શકીએ છીએ અને તેમની સાધના દ્વારા સામાન્ય જનને બ્રહ્મ સુધી પહોંચવા માટે નાદનું માધ્યમ, એ સ્વામીજીએ કરીને બતાવ્યું છે અને વિશ્વના સૌથી મોટા સ્તર પર, આપણી આ મહાન પરંપરાને જાણકારોથી અજાણ્યા સુધી, કેમકે સામાન્ય માનવી ગીત અને સંગીતને ઓળખે છે પરંતુ તેના આધ્યાત્મિક રૂપને ઓળખવું અને તેને બ્રહ્મ સાથે જોડવું, એક અવિરત કાર્ય પૂજ્ય સ્વામીજી દ્વારા થયું છે. વિશ્વના અનેક સ્થળો પર થયું છે. મને પણ કેટલાક એવા સ્થળો પર જવાનો અવસર મળ્યો છે, પરંતુ મૂળ સ્થળ પર જવાનો આજે પહેલી વાર અવસર મળ્યો છે. તો મારા માટે સૌભાગ્ય છે. હું સ્વામીજીને પ્રણામ કરું છું અને તેમની સમાજ-સેવા માટેની કામગીરી છે, જે કામ ચાલુ છે, તેને ભગવાન દત્તના આશીર્વાદ મળતા રહે અને ગરીબ થી ગરીબ, સામાન્ય થી સામાન્ય વ્યક્તિની સેવામાં આ શક્તિ કામ કરે. એ જ મારી પ્રાર્થના છે, ગુરુદેવ દત્ત !
પ્રધાનમંત્રીએ અનુપમ ખેરજીનો તેમની માતાના આશીર્વાદ માટે આભાર માન્યો

પ્રધાનમંત્રી શ્રી નરેન્દ્ર મોદીએ શ્રી અનુપમ ખેરની માતા અને દેશવાસીઓના આશીર્વાદ બદલ આભાર માન્યો છે. શ્રી ખેરે આજે પ્રધાનમંત્રી સાથે મુલાકાત કરી અને તેમની માતા તરફથી શ્રી મોદીને રૂદ્રાક્ષની માળા અર્પણ કરી. પ્રધાનમંત્રીએ ટ્વીટ કર્યું: "@
મંત્રીમંડળે ગેરકાયદેસર પ્રવાસીઓનાં પુનરાગમન પર ભારત અને બ્રિટન તથા ઉત્તર આયર્લેન્ડ વચ્ચે સમજૂતીકરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે ગેરકાયદેસર પ્રવાસીઓનાં પુનરાગમન પર ભારત અને બ્રિટન તથા ઉત્તર આયર્લેન્ડ વચ્ચે સમજૂતીકરાર (એમઓયુ)ને મંજૂરી આપી દીધી છે. લાભ સમજૂતીકરાર પછી રાજકીય પાસપોર્ટધારકો માટે વિઝા મુક્ત સમજૂતી સાથે બ્રિટનની વિઝા વ્યવસ્થા, એ લોકો માટે ઉદાર થઈ શકશે, જે કાયદેસર બ્રિટનનો પ્રવાસ કરે છે. તેનાથી એ લોકોનું પુનરાગમન સુનિશ્ચિત થઈ શકશે, જેમની પાસે નાગરિકતાની ખરાઈ પછી બીજા ક્ષેત્રમાં રહેવા માટે કોઈ કાયદેસર આધાર નથી. તેનાથી એવા નાગરિકોનાં પુનરાગમનની પ્રક્રિયાને સરળ બનાવવામાં મદદ મળશે, જે એક સૂચિત સમયગાળામાં બીજા ક્ષેત્રમાં ગેરકાયદેસર રીતે રહે છે.